CELEX: 32016D0395
Language: bg
Date: 2016-03-15 00:00:00
Title: Решение (ОВППС) 2016/395 на Комитета по политика и сигурност от 15 март 2016 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2015/1823 (ATALANTA/1/2016)

18.3.2016   
            
            
               BG
            
            
               Официален вестник на Европейския съюз
            
            
               L 73/97
            
         РЕШЕНИЕ (ОВППС) 2016/395 НА КОМИТЕТА ПО ПОЛИТИКА И СИГУРНОСТ
   от 15 март 2016 година
   за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2015/1823 (ATALANTA/1/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6 от него,
   като имат предвид, че:
   
               (1)
            
            
               Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („командващ силите на ЕС“).
            
         
               (2)
            
            
               На 6 октомври 2015 г. КПС прие Решение (ОВППС) 2015/1823 (2) за назначаване на контраадмирал Stefano BARBIERI за командващ силите на ЕС.
            
         
               (3)
            
            
               Командващият операцията на ЕС препоръча назначаването на контраадмирал (LH) Jan C. KAACK за нов командващ силите на ЕС на мястото на контраадмирал Stefano BARBIERI, считано от 23 март 2016 г.
            
         
               (4)
            
            
               Военният комитет на Европейския съюз подкрепи тази препоръка на 23 февруари 2016 г.
            
         
               (5)
            
            
               Поради това Решение (ОВППС) 2015/1823 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Контраадмирал (LH) Jan C. KAACK се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 23 март 2016 г.
   Член 2
   Решение (ОВППС) 2015/1823 се отменя.
   Член 3
   Настоящото решение влиза в сила в деня на приемането му.
   
      Съставено в Брюксел на 15 март 2016 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 301, 12.11.2008 г., стр. 33.
   
      (2)  Решение (ОВППС) 2015/1823 на Комитета по политика и сигурност от 6 октомври 2015 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на решения (ОВППС) 2015/607 и (ОВППС) 2015/1750 (ATALANTA/6/2015) (ОВ L 265, 10.10.2015 г., стр. 10).